La prova de selecció avalua les capacitats, actituds i aptituds de la persona candidata en relació amb el lloc de treball a ocupar i amb l'estil de l'empresa.
Un test és un mètode per reunir informació sobre una persona.
Els psicotècnics són instruments estandarditzats que mesuren aptituds, capacitats, aspectes de la personalitat, interessos, valors professionals, etcètera.
Avaluen predisposicions naturals, innates o adquirides per dur a terme una feina.
Estudien factors com ara el raonament verbal, la creativitat, la memòria, aptituds numèriques, espacials, atenció i percepció.
Aquests tests tenen un límit de temps per fer-se.
Per tant, la interpretació o correcció es fa basant-se en dos criteris: els encerts i errors, i la rapidesa.
Alguns consells que cal tenir en compte a l'hora de respondre:
Els tests de personalitat avaluen els aspectes com ara l'ansietat, l'autocontrol, la independència, les emocions, l'agressivitat, el dinamisme, la influència sobre els altres, les prioritats i les motivacions.
No hi ha respostes bones o dolentes, cada persona té unes característiques determinades i cada lloc de treball exigeix també un tipus de personalitat o un altre.
Aspectes que cal tenir en compte a l'hora de respondre:
Les proves professionals s'utilitzen per avaluar els coneixements propis d'una professió en concret.
Es poden fer en forma d'exàmens, qüestionaris tècnics, exercicis de simulació, etcètera.
En aquests exercicis, diferents persones candidates mantenen una reunió en què el personal tècnic que realitza el procés de selecció observa i avalua l'actuació de cada participant.
Algunes vegades poden simular situacions professionals, però d'altres es plantegen dilemes o fins i tot qüestions morals.
Avaluen característiques personals com capacitat de lideratge, defensa d'idees, capacitat de diàleg, capacitat de convèncer i de persuadir, expressió verbal i argumentació.
Recomanacions pràctiques per als participants:
Normalment, quan comença la sessió, acostuma a produir-se un moment de silenci que crea una certa tensió.
És bo trencar aquest silenci d'una forma natural amb expressions com: "Bé, si us sembla, podríem començar fent...".
Això indica que s'és una persona amb decisió i que sap adaptar-se amb facilitat a situacions noves.
També pot passar que al començament es produeixin moments de confusió, la qual cosa requereix una persona que estableixi una certa metodologia de treball dient: "Un moment, jo crec que per tal que tots donem la nostra opinió i arribem a una conclusió podríem parlar d'un en un i donar les nostres opinions...".
No hi ha perfils bons ni perfils dolents; tot depèn de les característiques de personalitat que el lloc de treball requereixi.
El centre d'avaluació és una metodologia de selecció cada cop més utilitzada a les empreses.
Té una durada d'un o dos dies i s'utilitza per avaluar les competències de les persones candidates en una varietat de situacions que simulen el que podria ser treballar en aquesta empresa.
Les activitats que es poden proposar són molt variades i poden incloure:
Dinar o sopar amb directius: Cal recordar que l'objectiu en aquest moment no és menjar ni beure, sinó mostrar una actitud positiva i optimista, que permeti pensar que pot ser agradable treballar.